"Кызларым килмәсме дигән идем. Хатынымның мине күрәсе дә килми"

	Казанның бер хастаханәсенә гаиләсе китереп ташлаган Рәшит Зиннәтуллин турында берничә мәртәбә язган идек. 65 яшьлек ир-ат язмышы берәүне дә битараф калдырмады. Аның гаиләсен эзләп табып сөйләшеп тә карадык. Алар кире кертмибез, диделәр. Арчада яшәүче туганнан туган сеңлесе белән аралашып торабыз.  Алар Рәшит абыйны картлар йортына урнаштырып булса иде, диләр.
 Рәшит абый бүген ни хәлдә? Кая җибәрсәләр дә, хәлеңне белеп торырмын дигән вәгъдәмне үтәп, юлга кузгалдым. Рәшит абыйны моннан бер ай элек икенче приютка күчергәннәр. Моннан килдең дә, кердең түгел. Ишекләр бикле. Документ сорап тормыйча, ул яшәгән бүлмәгә керттеләр. Рәшит абый мине онытмаган. Елмаеп ук җибәрде. Әкренләп аягына баскан, үзе йөри башлаган. 
	Гөлгенә ШИҺАПОВА	
Ватаным Татарстан

	№ --- | 22.08.2023	


